થોડા દિવસ પછી કબૂતરીએ ઊડવાનું બંધ કરી દીધું અને આખો દિવસ માળામાં બેઠી રહેતી. એક વઆર કબૂતરી થોડીવાર બહાર ઊડી ગઇ ત્યારે જોયું તો માળામાં સઅરસ મજાનું લખોટા જેવું સફેદ સફેદ ગમી જાય એવું ઈંડું ! ઈંડું જોઇ હું લગભગ ઘેલોજ બની ગયો….થોડા દિવસોમાં આ ઈંડામાંથી એક નાનું મજાનું ગાભા જેવું બચ્ચુંનીકળી આવશે…. પછી એનાં મા-બાપ ખોરાક લાવી એના મોમાં મુકશે….પછી…હું બચ્ચાંની રુવાંટી, એનાં ચીં….ચીં…. વિશે કલ્પનાઓ કરતો હતો તયાં પેલાં કબૂતરો બહારથી ઊડતાં આવીને થોડે દૂર માળિયામાં આવી ઘૂ….ઘૂ…. કરતાં બેઠાં, અને મને સાશંક નજરે જોઇ રહ્યાં. હું નીચે ઊતરી ગયો એટલે ઈંડાંપાસે પહોંચી ગયા6. એની આંખોમાં શંકા પછવાડે ઈંડાંનાં ક્ષેમકુશળ અને વાત્સલ્ય ઝલકતાં હતાં. મા ઈંડાને સેવતી હતી અને કબૂતરો માળાની આજુબાજુ ગળું ફુલાવીને ચક્કર લગાવતો હતો. કાલે આ બચ્ચું મોટું થઇને ક્યાંક ઊડી જશે અને માબાપથી અપરિચિત પણ બની જશે. કેવી અપેક્ષાવિહીન ચાહના !